CELEX: C2005/045/06
Language: hu
Date: 2005-02-19 00:00:00
Title: A Bíróság ítélete (nagytanács) 2004. december 14-én a C-434/02. sz. (a Verwaltungsgericht Minden előzetes döntéshozatal iránti kérelme) Arnold André GmbH & Co. KG kontra Landrat des Kreises Herford ügyben (2001/37/EK irányelv – Dohánytermékek gyártása, kiszerelése és árusítása – 8. cikk – A szájon át fogyasztható dohány forgalmazásának tilalma – Érvényesség)

19.2.2005   
            
            
               HU
            
            
               Az Európai Unió Hivatalos Lapja
            
            
               C 45/4
            
         
      A BÍRÓSÁG ÍTÉLETE
   
   (nagytanács)
   2004. december 14-én
   a C-434/02. sz. (a Verwaltungsgericht Minden előzetes döntéshozatal iránti kérelme) Arnold André GmbH & Co. KG kontra Landrat des Kreises Herford (1) ügyben
   (2001/37/EK irányelv - Dohánytermékek gyártása, kiszerelése és árusítása - 8. cikk - A szájon át fogyasztható dohány forgalmazásának tilalma - Érvényesség)
   (2005/C 45/06)
   Az eljárás nyelve: német
   A C-434/02. sz. ügyben a Bírósághoz az EK 234. cikke alapján a Verwaltungsgericht Minden (Németország) által előterjesztett, az e bíróság előtt Arnold André GmbH & Co. KG kontra Landrat des Kreises Herford között folyamatban lévő eljárásban 2002. november 14-i határozattal benyújtott, a Bíróságnál 2002. november 29-én nyilvántartásba vett előzetes döntéshozatal iránti kérelem tárgyában, a Bíróság (nagytanács), tagjai: V. Skouris a tanács elnöke, P. Jann, W. A. Timmermans és K. Lenaerts, a nagytanács elnökei, C. Gulmann, J.-P. Puissochet, N. Colneric, S. von Bahr és J. N. Cunha Rodrigues (előadó), bírák, főtanácsnok: L. A. Geelhoed, hivatalvezető: H. von Holstein, hivatalvezető-helyettes, majd M.F. Contet, vezető tisztviselő, 2004. december 14-én meghozta ítéletét, amelynek rendelkező része a következő:
   Az előterjesztett kérdés vizsgálata semmi olyan elemet nem vetett fel, amely a tagállamoknak a dohánytermékek gyártására, kiszerelésére és árusítására vonatkozó törvényi, rendeleti és közigazgatási rendelkezései közelítéséről szóló, 2001. június 5-i 2001/37/EK európai parlamenti és tanácsi irányelv 8. cikkének érvényességét befolyásolná.
   
      (1)  HL C 44., 2003. 2.22.